เซี่ยงไฮ้คอมโพสิตปิดบวก 2.43 จุด รับถ้อยแถลงนายกฯจีน
เซี่ยงไฮ้คอมโพสิตปิดบวก 2.43 จุด รับถ้อยแถลงนายกฯจีน
20 มี.ค. 2560

ดัชนีเซี่ยงไฮ้คอมโพสิตตลาดหุ้นจีนปิดบวกในวันนี้ โดยดัชนีเซี่ยงไฮ้คอมโพสิตปิดวันนี้ที่ 3,241.76 จุด เพิ่มขึ้น 2.43 จุด หรือ +0.08% หลังจากนายกรัฐมนตรีจีนได้แสดงมุมมองที่เป็นบวกต่อเศรษฐกิจภายในประเทศ หลังจากการประชุมสภาประชาชนแห่งชาติ (NPC) ได้เสร็จสิ้นลงในวันนี้
นายหลี่ เค่อเฉียง นายกรัฐมนตรีจีน ออกมาเรียกร้องให้ทุกฝ่ายยุติการคาดการณ์ที่ว่า เศรษฐกิจจีนจะเข้าสู่ภาวะการชะลอตัวลงอย่างรุนแรง หรือ “ฮาร์ดแลนดิ้ง”  เนื่องจากจีนสามารถรักษาอัตราการเติบโตทางเศรษฐกิจในระดับปานกลาง-สูงได้มาเป็นระยะเวลานานแล้ว
นายหลี่ ได้แถลงข่าวต่อสื่อมวลชนภายหลังจากที่การประชุมสภาประชาชนแห่งชาติ (NPC) สิ้นสุดลงว่า “ศักยภาพทางเศรษฐกิจของจีนในช่วง 2-3 ปีที่ผ่านมานี้ แสดงให้เห็นชัดเจนว่า เศรษฐกิจจีนจะไม่ร่วงลงแบบฮาร์ดแลนดิ้งอย่างแน่นอน”